
	Παρουσίαση του τρίτομου έργου

«Εμφύλιος Πόλεμος

ΕΟΚΑ Β΄, Παρακράτος και Χούντα»

του  Γιάννου Χαραλαμπίδη
στο Σπίτι της Κύπρου

Την Παρασκευή 26 Απριλίου 2024, στην παρουσία του Πρέσβη της Κυπριακής Δημοκρατίας, κ. Σταύρου Αυγουστίδη και πλήθος κόσμου, το Σπίτι της Κύπρου διοργάνωσε την παρουσίαση του τρίτομου έργου του δρος Γιάννου Χαραλαμπίδη, «Εμφύλιος Πόλεμος. ΕΟΚΑ Β΄, Παρακράτος και Χούντα».
Ο Διευθυντής του Σπιτιού της Κύπρου, κ. Διομήδης Νικήτα καλωσόρισε τους παρευρισκομένους και στη συνέχεια  χαιρετισμό απηύθυναν ο πρώην Πρωθυπουργός της Ελλάδας, κ. Αντώνης Σαμαράς και ο ιστορικός, δημοσιογράφος και εκδότης, κ. Άδωνις Κύρου.

Το βιβλίο παρουσίασαν ο Καθηγητής Διεθνών Σχέσεων, κ. Παναγιώτης Ήφαιστος, ο Δρ Γιώργος Φίλης και ο Αντιστράτηγος εν αποστρατεία, Πρόεδρος του ΕΛΙΣΜΕ,  κ. Ιωάννης Μπαλτζώης.
Τον συντονισμό ανέλαβε ο Δρ Σπύρος Δημητρίου.

Η εκδήλωση ολοκληρώθηκε με την αντιφώνηση του συγγραφέα, Δρος Γιάννου Χαραλαμπίδη.

Η εκδήλωση είναι αναρτημένη στην ιστοσελίδα της Υπηρεσίας Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) και είναι ‘προσβάσιμη’ μέσω του συνδέσμου παρακολούθησης:  https://diavlos.grnet.gr/room/1607?eventid=16253

